**VPRAŠANJA NA POVABILO K ODDAJI PONUDBE ZA PRIREDITEV »DOBRODOŠLI DOMA«**

Vprašanje:

Kaj točno naj bi bila »kratka (vizualna) predstavitev«, ki so jo v okviru svojega nastopa na prireditvi Dobrodošli doma 2025 v času gostovanja v Sloveniji dolžni pripraviti nastopajoči posamezniki ali skupine?

**Odgovor:**

**Pričakovano je, da nastopajoči v času svojega bivanja oz. gostovanja v Sloveniji pripravijo (posnamejo) krajši video posnetek za objavo na spletu, v katerem predvsem predstavijo sebe in državo/skupnost, iz katere prihajajo, svoj nastop na prireditvi Dobrodošli doma in razloge, zakaj so se odločili za prihod v Slovenijo in sodelovanje na tej prireditvi.**

Vprašanje:

Kje naj posamezniki in skupine pridobijo »potrdilo društva ali organizacije iz zamejstva in tujine, ki deluje na področju povezovanja RS s Slovenci zunaj meja«, o tem da izpolnjujejo pogoje iz 51. člena ZORSSZNM?

**Odgovor:**

**Omenjeno potrdilo, ki je obvezna priloga k ponudbi za nastop na prireditvi Dobrodošli doma 2025, posamezniki in skupine načeloma pridobijo s strani slovenskega zamejskega oz. izseljenskega društva (ali druge sorodne organizacije), ki jim je najbližje in s katerim največ sodelujejo oz. v okviru katerega delujejo. Ustrezna so tudi potrdila, izdana s strani krovne zamejske oz. izseljenske organizacije v državi, v kateri delujejo, ter potrdila, izdana s strani ene od štirih organizacij civilne družbe v Republiki Sloveniji, katerih osnovna dejavnost je namenjena slovenski narodni skupnosti zunaj RS.**